《浣溪沙 挂席洪湖口占此解示王澹渊顾荃士》
清代·张祥河

弥望洪湖接浊流。甚时牢固坏堤修。人家床脚系轻舟。

海若呼风来飒飒，天吴骑浪去悠悠。举杯同洗一天愁。

作者简介：（1785—1862）江苏娄县人，字诗舲。嘉庆二十五年进士，授内阁中书，充军机章京。道光间历户部郎中、河南按察使、广西布政使、陕西巡抚。在豫治祥符决口能始终其事。咸丰间，官至工部尚书。工诗词，善画山水花卉。有《小重山房集》。卒谥温和。